R. Fico, poslanec: (2002-03-12):
J. Migaš, predseda NR SR: Prezentujme sa a hlasujme o návrhu pána poslanca Fica. Hlasujeme. (Hlasovanie.) Prítomných je 123 poslancov, za 54, proti 34, zdržalo sa 26, nehlasovalo 9. Konštatujem, že tento návrh pána poslanca Fica sme neschválili. Ďalší návrh predniesol pán poslanec Šepták, aby sme z programu vypustili body 6 a 7. Ide o návrh vlády na skrátené legislatívne konanie o vládnom návrhu zákona o Súdnej rade Slovenskej republiky a o zmene a doplnení niektorých zákonov a taktiež vládny návrh zákona o Súdnej rade Slovenskej republiky a o zmene a doplnení niektorých zákonov. Prezentujme sa a hlasujme o tomto návrhu pána poslanca Šeptáka. Hlasujeme. (Hlasovanie.) Prítomných je 121 poslancov, za 52, proti 26, zdržalo sa 32, nehlasovalo 11. Tento návrh pána poslanca Šeptáka sme neschválili. Nakoniec sú návrhy pána poslanca Oberhausera. Prvý návrh je, aby Národnej rade bola predložená informácia vlády Slovenskej republiky o predaji pohľadávok Slovenskej konsolidačnej spoločnosti, akciová spoločnosť, v hodnote 3,5 mld. Sk za 421 mil. Sk a vyvodenie dôsledkov voči zodpovedným verejným činiteľom. Hlasujeme. (Hlasovanie.) Prítomných je 119 poslancov, za 65, proti 16, zdržalo sa 27, nehlasovalo 11. Konštatujem, že prvý návrh pána poslanca sme schválili. Ďalší návrh je, aby bola podaná Národnej rade informácia Predstavenstva Správnej rady Sociálnej poisťovne o predaji pohľadávok v hodnote 6,5 mld. za 21 mil. Sk a vyvodenie dôsledkov voči zodpovedným verejným činiteľom. Prezentujme sa a hlasujme. (Hlasovanie.) Prítomných je 120 poslancov, za 60, proti 9, zdržalo sa 38, nehlasovalo 13. Konštatujem, že tento návrh sme neschválili. Tretí návrh je, aby sme zaradili do programu zelené správy ministerstva pôdohospodárstva, t. j. správy o stave poľnohospodárstva, lesného a vodného hospodárstva v roku 2001. Prezentujme sa a hlasujme o tomto návrh pána poslanca Oberhausera. (Hlasovanie.) Prítomných je 124 poslancov, za 52, proti 23, zdržalo sa 44, nehlasovalo 5. Tento návrh sme neschválili. Pán poslanec mal ešte jeden návrh ako alternatívny návrh k návrh pána poslanca Pašku. Návrh je, aby boli priame prenosy alebo záznamy k prvému bodu 56. schôdze. Prvý bod je: Komplexná informácia vlády Slovenskej republiky o stave a situácii v nebankových finančných subjektoch a vykonaných opatreniach vlády Slovenskej republiky. Hlasujeme o tomto návrhu pána poslanca. (Hlasovanie.) Prítomných je 123 poslancov, za 55, proti 17, zdržalo sa 48, nehlasovali 3. Tento návrh sme neschválili. Panie poslankyne, páni poslanci, dávam hlasovať o programe schôdze ako o celku so schválenými zmenami a doplnkami. Prezentujme sa a hlasujme o programe 56. schôdze ako o celku. Hlasujeme. (Hlasovanie.) Prítomných je 122, za 59, proti 9, zdržalo sa 50, nehlasovali 4. Konštatujem, že sme neschválili program 56. schôdze Národnej rady Slovenskej republiky. Panie poslankyne, páni poslanci, tým, že nebol program schôdze schválený, nemôžeme začať rokovanie 56. schôdze, predseda Národnej rady musí zvolať opäť zvolať schôdzu Národnej rady. Prosím poslanecké grémium, aby prišlo na krátku poradu. (Prestávka.) (Po prestávke.) J. Migaš, predseda NR SR: Panie poslankyne, páni poslanci, chcem vám oznámiť, tak ako som to urobil na grémiu, v súlade s rokovacím poriadkom, že o chvíľu podpíšem pozvánku na zvolanie 57. schôdze Národnej rady so začiatkom zajtra o 9.00 hodine. Program sa bude nanovo schvaľovať. Dostanete aj telegramy o tom, že zajtra by sa mala začať 57. schôdza Národnej rady o 9.00 hodine. Panie poslankyne, páni poslanci, chcem vám oznámiť, že o chvíľu podpíšem pozvánku na zvolanie novej schôdze, 57. schôdze, pretože v súlade s rokovacím poriadkom 56. schôdza začala, nebol schválený program 56. schôdze, týmto 56. schôdza skončila. Čiže zvolávam novú schôdzu zajtra so začiatkom o 9.00 hodine. Dostanete oznámenie písomne, že táto schôdza je zvolaná. Dovidenia, verím, do zajtra do 9.00 hodine. Ďakujem pekne. (Rokovanie 56. schôdze NR SR sa skončilo o 14.14 hodine.)